CELEX: C2004/094/138
Language: da
Date: 2004-04-17 00:00:00
Title: Sag anlagt den 11. februar 2004 af Alex Milbert samt syv andre sagsøgere mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/51
            
         Sag anlagt den 11. februar 2004 af Alex Milbert samt syv andre sagsøgere mod Kommissionen for De Europæiske Fællesskaber
   (Sag T-47/04)
   (2004/C 94/138)
   Processprog: fransk
   Ved De Europæiske Fællesskabers Ret i Første Instans er der den 11. februar 2004 anlagt sag mod Kommissionen for De Europæiske Fællesskaber af Alex Milbert samt syv andre sagsøgere med bopæl i henholdsvis Luxembourg og Belgien, ved avocats Gilles Bounéou og Frédéric Frabetti, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Bedømmelserne for perioden 2001-2002 annulleres for så vidt angår sagsøgerne.
            
         
               —
            
            
               Subsidiært, sagsøgernes rapport vedrørende karriereforløb (REC/CRD) for perioden 1.7.2001–31.12.2002 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Til støtte for deres søgsmål har sagsøgerne påberåbt sig, at der er sket tilsidesættelse af vedtægtens artikel 26 og 43, af de almindelige gennemførelsesbestemmelser til vedtægtens artikel 43, af vejledningen i bedømmelse og af den særlige vejledning ved bedømmelsen af personalet (2001-2002).
   De har ligeledes gjort gældende, at der er sket tilsidesættelse af princippet om forbud mod forskelsbehandling, af princippet om forbud mod vilkårlighed, af begrundelsespligten, ligesom der er tale om magtmisbrug, tilsidesættelse af princippet om beskyttelse af den berettigede forventning og af reglen »patere legem quam ipse fecisti« samt af omsorgspligten.